Inštitút slobody a podnikania je v tomto medzinárodnom projekte exkluzívnym partnerom pre Slovenskú republiku. Projekt je vedený inštitútom IMD zo Švajčiarska, jeho výskumným centrum pre konkurencieschopnosť (IMD WCC) s 30 ročnými odbornými znalosťami v oblasti konkurencieschopnosti krajín. V rámci tohto indexu porovnáva digitálnu konkurencieschopnosť 63 krajín sveta, vrátane Slovenskej republiky. Index vyjadruje pripravenosť podnikateľského prostredia na rozvoj digitálnej ekonomiky, pričom za kvalitné prostredie sa považuje také, ktoré najviac napomáha podnikom rozvíjať svoje digitálne kapacity. Pri hodnotení ekonomiky sa skúmajú tri faktory: Znalosti – schopnosť porozumieť a naučiť sa nové technológie Technológia – kompetencia rozvíjať nové digitálne inovácie Pripravenosť na budúcnosť – pripravenosť na ďalší vývoj Dôvodom na vytvorenie tohto rebríčka porovnávajúceho kapacitu a pripravenosť krajín adoptovať a naplno využiť potenciál digitálnych technológií je miera rozvoja týchto technológií, ktoré sa stávajú kľúčovou hnacou silou ekonomickej transformácie a zvyšovania efektivity podnikateľského sektora, verejnej správy, ako aj celej spoločnosti. V dnešnej dobe technológie priamo ovplyvňujú ako výkonná je ekonomika a jej podnikateľské prostredie a ako sú pripravené čeliť výzvam budúcnosti a konkurencie z tretích krajín. Viacero svetových ekonomík a ich vlád už naplno investuje do digitálnej ekonomiky s cieľom zvýšiť produktivitu, pridanú hodnotu výroby a celkovú prosperitu krajiny. Tlačová správa 2022